CELEX: 62016TA0627(01)
Language: hr
Date: 2021-12-15 00:00:00
Title: Predmet T-627/16 RENV: Presuda Općeg suda od 15. prosinca 2021. – Češka Republika/Komisija („EFJP i EPFRR – Izdaci isključeni iz financiranja – Izdaci nastali Češkoj Republici – Proizvodno nevezane izravne potpore – Tradicionalne kontrole na terenu i kontrole na terenu daljinskim istraživanjem – Odstupanja u rezultatima kontrola – Vinogradarski i vinarski sektor – Kontrole uzorkovanjem na mjestu ulaganja”)

14.2.2022   
            
            
               HR
            
            
               Službeni list Europske unije
            
            
               C 73/32
            
         
      Presuda Općeg suda od 15. prosinca 2021. – Češka Republika/Komisija
      (Predmet T-627/16 RENV) (1)
      
      („EFJP i EPFRR - Izdaci isključeni iz financiranja - Izdaci nastali Češkoj Republici - Proizvodno nevezane izravne potpore - Tradicionalne kontrole na terenu i kontrole na terenu daljinskim istraživanjem - Odstupanja u rezultatima kontrola - Vinogradarski i vinarski sektor - Kontrole uzorkovanjem na mjestu ulaganja”)
      (2022/C 73/36)
      Jezik postupka: češki
      
         Stranke
      
      
         Tužitelj: Češka Republika (zastupnici: M. Smolek, O. Serdula, J. Pavliš i J. Vláčil, agenti)
      
         Tuženik: Europska komisija (zastupnici: K. Walkerová i J. Aquilina, agenti)
      
         Intervenijent u potporu tužitelju: Kraljevina Švedska (zastupnici: C. Meyer-Seitz, F. Bergius i H. Shev, agenti)
      
         Predmet
      
      Zahtjev na temelju članka 263. UFEU-a za poništenje Provedbene odluke Komisije (EU) 2016/1059 оd 20. lipnja 2016. o isključenju iz financiranja Europske unije određenih izdataka nastalih za države članice u okviru Europskog fonda za jamstva u poljoprivredi (EFJP) i Europskog poljoprivrednog fonda za ruralni razvoj (EPFRR) (SL 2016., L 173, str. 59.) jer se njome ne prihvaćaju plaćanja Češke Republike s osnove EFJP-a u iznosu od 462 517,83 eura u pogledu proizvodno nevezanih izravnih potpora i u iznosu od 636 516,20 eura u pogledu troškova ulaganja u vinogradarski i vinarski sektor.
      
         Izreka
      
      
                  1.
               
               
                  Poništava se Provedbena odluka Komisije (EU) 2016/1059 оd 20. lipnja 2016. o isključenju iz financiranja Europske unije određenih izdataka nastalih za države članice u okviru Europskog fonda za jamstva u poljoprivredi (EFJP) i Europskog poljoprivrednog fonda za ruralni razvoj (EPFRR) jer se njome ne prihvaćaju sljedeća plaćanja Češke Republike s osnove EFJP-a:
                  
                              —
                           
                           
                              u pogledu proizvodno nevezanih izravnih potpora za financijska razdoblja od 2013. do 2015., iznos od 69 054,23 eura u pogledu nedostataka analize rizika;
                           
                        
                              —
                           
                           
                              u pogledu programa potpora u vinogradarski i vinarski sektor za financijska razdoblja od 2011. do 2014., iznos od 636 516,20 eura.
                           
                        
            
                  2.
               
               
                  Tužba se odbija u preostalom dijelu.
               
            
                  3.
               
               
                  Češka Republika i Europska komisija snosit će vlastite troškove za postupke pred Općim sudom i Sudom.
               
            
                  4.
               
               
                  Kraljevina Švedska snosit će vlastite troškove.
               
            
         (1)  SL C 392, 24. 10. 2016.